- 8.5. asmens duomenis saugoti tokia forma, kad duomenų subjektų tapatybę būtų galima nustatyti ne ilgiau, negu to reikia tiems tikslams, dėl kurių šie duomenys buvo surinkti ir tvarkomi;
- 8.6. asmens duomenis tvarkyti tokiu būdu, kad taikant atitinkamas technines ar organizacines priemones būtų užtikrintas tinkamas asmens duomenų saugumas, įskaitant apsaugą nuo duomenų tvarkymo be leidimo arba neteisėto duomenų tvarkymo ir nuo netyčinio praradim o, sunaikinimo ar sugadinimo;
- 8.7. asmens duomenis saugoti teisės aktų ir Taisyklių nustatyta tvarka, net ir pasibaigus darbo ar kitiems santykiams su Administracija.
- 9. Administracija, įgyvendindama savarankišk as ir valstybines (valstybės perduotas savivaldybėms) funkcijas, asmens duomenis pagal kompetenciją tvarko teikiamoms administracinėms paslaugoms vykdyti bei vidaus administravimo funkcijoms atlikti.
- 10. Asmens duomenų tvarkymo tikslai ir tvarkomų asmens duomenys ar jų kategorijos nurodyti Administracijos duomenų tvarkymo veiklos įrašuose, Taisyklių 1 priede.

########## III SKYRIUS DUOMENŲ VALDYTOJO IR TVARKYTOJO, FUNKCIJOS, TEISĖS IR PAREIGOS

- 11. Administracija, kaip duomenų valdytoja, vykdo šias funkcijas:
- 11.1. nustato asmens duomenų tvarkymo tikslus ir priemones;
- 11.2. užtikrina, kad asmens duomenys būtų tvarkomi laikantis Reglamento ir ADTAĮ numatytų asmens duomenų tvarkymo reikalavimų;
- 11.3. užtikrina Reglamente ir ADTAĮ nustatytų techninių ir organizacinių priemonių įgyvendinimą;
- 11.4. užtikrina Reglamente ir ADTAĮ numatytų duomenų subjekto teisių įgyvendinimą ir vykdo kitas ADTAĮ, Bendruosiuose reikalavimuose ir kituose teisės aktuose, reglamentuojančiuose asmens duomenų tvarkymą, nustatytas asmens duomenų valdytojo pareigas;
- 11.5. pagal poreikį gali pasitelkti kitus duomenų tvarkytojus asmens duomenų tvarkymui;
- 11.6. kontroliuoja, kaip duomenų tvarkytojai tvarko asmens duomenis;
- 11.7. ne rečiau kaip kartą per 2 metus peržiūri Taisyklėse nustatytus reikalavimus ir, jei reikia, inicijuoja Taisyklių pakeitimus;
- 11.8. vykdo kitas Reglamente , ADTAĮ ir kituose teisės aktuose nustatytas duomenų valdytojo funkcijas.
- 12. Duomenų tvarkytojai ir Administracija, kaip duomenų tvarkytojas, vykdo šias funkcijas:
- 12.1. Duomenų tvarkytojo vadovas savo įsakymu paskiria darbuotojus - tiesioginius duomenų tvarkytojus bei nustato jų vykdytinas funkcijas, susijusias su asmens duomenų tvarkymu arba sudaro sutartis su duomenų tvarkytojais;
- 12.2. tvarko asmens duomenis pagal nustatytus tikslus ir vadovaujantis nustatytais asmens duomenų apsaugos principais;
- 12.3. asmens duomenis tvarko tiksliai, jei reikia, juos nuolat atnaujina , ištaiso ar papildo netikslius ar neišsamius asmens duomenis ir (ar) sustabdo tokių asmens duomenų tvarkymą, išskyrus saugojimą;
- 12.4. nustato (patikslina) ir patvirtinta sąrašą pareigų, kurias einantys asmenys yra įgalioti tvarkyti asmens duomenis, ir prie kiekvieno pareigų pavadinimo, nurodo duomenų valdytojo nustatytą asmens duomenų tvarkymo tikslą;
- 12.5. užtikrina, kad asmens duomenis tvarkytų tik tinkamai tam įgaliotieji asmenys (funkcija(- os) turi būtų nurodyta( - os) pareiginiuose nuostatuose (pareigybės aprašyme) arba asmuo įsakymu turi būti paskirtas atlikti nenuolatinio pobūdžio užduotį( -is), kuriai(-as) vykdyti reikia tvarkyti asmens duomenis);
- 12.6. kontroliuoja, kaip įgalioti asmenys tvarko asmens duomenis;
- 12.7. užtikrina, kad duomenų subjektai (ne Administracijos darbuotojai) pasirašytų sutikimą tvarkyti asmens duomenis , kuris saugomas vadovaujantis Duomenų tvarkytojo nustatytomis dokumentų tvarkymo taisyklėmis (Taisyklių 2 priedas);